حال حالٕے کور سانٮ۪و دۅیو اَہم شاعرو مثنوی نگٲری منز نوزُو زٮ۪تہٕ پٲدٕ کرنہٕ خٲطرٕ نوِ اندازٕ تہٕ ذوقہٕ شوقہٕ نوو تجربہٕ ، اَتھ صنفس اندر تُلکھ نوٮ۪ن تجربن ہٕنز باوَتھ کٲری دَس۔ اکھ چھُ فاروق نازکی ییمۍ سٕنز"ناد" مثنوی ہُند اکھ پڑاو سپُد واد رسالہٕ کِس سٔتۍمہ جِلد کِس د ویمِس شُمارس اندر واد ادارُک نوٹ ہٮ۪تھ شایع "فاروق نازکی سٕنز یہ مثنوی چھے اُردو تہٕ فارسی مثنوی نِش بِدون تہٕ اکھ اَہم آواز ، اَسہ چھُ یہ سوال زِ کیامثنوی ہیکیا شٲعری بٔنِتھ ، اگر مثنوی چھِ زیادٕ کھۅتہٕ زیادٕ کلام موزوٗن تیلہ چھُ سوال پٲدٕ گژھان زِ شٲعری ہُند موضوع کیا چھُ ، زیرِ نظر مثنوی ہُند پڑاو چھُ وضاحت یژھان "